ডান্স ডান্স জুনিয়রের মঞ্চে এবার হেলেন

‘ডান্স ডান্স জুনিয়র সিজন ২’ এর দর্শকদের জন্য একের পর এক চমক আসছে। কিছুদিন আগেই এই শোএ কলকাতায় এসে শ্যুট করেছেন অভিনেত্রী মডেল সানি লিওনি। এই খবর সকলেরই জানা। তবে এই শোএর গ্র্যান্ড ফাইনালের জন্য রয়েছে আরও চমক। টলিপাড়ার অন্দরের খবর অনুযায়ী কোরিয়োগ্রাফার এবং পরিচালক রেমো ডি’সুজার সঙ্গেই চুপিসারে কলকাতার এই শোএর জন্য শ্যুট করে গেছেন প্রখ্যাত ডান্সার অভিনেত্রী হেলেন। হেলেন জিকে ইদানিং অভিনয়ে না পাওয়া গেলেও টেলিভিশনের বিভিন্ন ডান্স রিয়ালেটি শোতে অতিথি হিসেবে দেখা যাচ্ছে। এবার বাংলার ডান্স ডান্স জুনিয়রের গ্র্যান্ড ফাইনালের জন্য গ্র্যান্ড উপস্থিতি দেখা যাবে হেলেন জিকে।
স্টার জলসার রিয়্যালিটি শো ‘ডান্স ডান্স জুনিয়র’-এ এর আগেও তাবড় তাবড় তারকারা এসে চমকে দিয়েছেন দর্শকদের। কখনও ঊর্মিলা মাতণ্ডকর, রবিনা টন্ডন, কখনও আবার অনিল কপূরকে দেখা গিয়েছে। সঙ্গে মহাগুরু মিঠুন চক্রবর্তী, সুপার স্টার দেব ও ডান্সার অভিনেত্রী মনামীতো থাকছেই।
এবার ‘ডান্স ডান্স জুনিয়র সিজন ২’ এর গ্র্যান্ড ফাইনালেতে দেখা যাবে বলিউডের ডান্সিং কুইন হেলেন জিকে। তিনি এসেছিলেন কিনা সে বিষয়ে এখনও ফিসফাস চলছে। টেলিপাড়ার বিশেষ সূত্রে জানা গিয়েছে, রেমোর সঙ্গেই হেলেন জি এসে শ্যুট করে গিয়েছেন। দর্শক এই চমক দেখার অপেক্ষায় থাকবে।