টাইগারের দেশপ্রেম

অ্যাক্টিং,অ্যাকশন এবং ডান্সে তিনি তো দুর্দান্ত বটেই,তবে গানটাও মন্দ গান না বলিউডের হার্টথ্রব টাইগার শ্রফ।‘ক্যাসানোভা’ এবং ‘আনবিলিভেবল্’-এর মতো মিউজিক ভিডিওতে গান গেয়ে বাজিমাত করেছেন অভিনেতা।ফের একবার শোনা যাবে টাইগারের গান।তাও আবার যে সে গান নয়,একেবারে দেশাত্মবোধক গান শোনা যাবে তাঁর কন্ঠে।স্বাধীনতা দিবসের আগেই আসছে টাইগারের নতুন মিউজিক ভিডিও ‘বন্দে মাতরম’।তারই ছোট্ট টিজার নিজের ইনস্টা হ্যান্ডেলে শেয়ার করতে ভোলেননি হিরোপন্তির অভিনেতা।

আগামী ১০অগস্ট মুক্তি পাবে টাইগারের ‘বন্দে মাতরম’।এই ধরণের গান আগে কখনও গাননি,তাই নতুন মিউজিক ভিডিও নিয়ে রীতিমতো এক্সাইটেড তিনি,পাশাপাশি একটু নার্ভাসও, ইনস্টা হ্যান্ডেলে বন্দে মাতরমের টিজার শেয়ার করে এমনটাই লিখলেন অভিনেতা।মিউজিক ভিডিও পরিচালনার দায়িত্বে রয়েছেন রেমো ডি স্যুজা।চলতি বছর এবং ২০২২-এ আসতে চলেছে টাইগার শ্রফের একাধিক বিগবাজেট ছবি।একদিকে ‘হিরোপন্তি ২’, অন্যদিকে ‘গনপথ’। সব ছবিই মুক্তি পাবে ধীরে ধীরে।